
        PARLAMENTUL  ROMÂNIEI

                                          CAMERA  DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	
	             Bucureşti, 27 iunie 2022
             Nr.  PL-x  341/2022


                                                                                      4c-13/523/2022
BIROULUI  PERMANENT

AL

CAMEREI DEPUTAŢILOR

  

Vă înaintăm, alăturat, RAPORTUL asupra Proiectului de Lege pentru ratificarea Tratatului între România şi Guvernul Malaysiei privind asistenţa judiciară reciprocă în materie penală, semnat la Kuala Lumpur la 6 decembrie 2021, trimis cu adresa nr. PL- x 341 din 14 iunie 2022 și înregistrat cu nr. 4c-13/523 din 15 iunie 2022.
     În raport cu obiectul şi conţinutul său, proiectul de lege face parte din categoria legilor ordinare.
                                            PREŞEDINTE,
                                         Laura – Cătălina Vicol - Ciorbă

RAPORT

asupra Proiectului de Lege pentru ratificarea Tratatului între România şi Guvernul Malaysiei privind asistenţa judiciară reciprocă în materie penală, semnat la Kuala Lumpur la 6 decembrie 2021

În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere, în fond, cu Proiectul de Lege pentru ratificarea Tratatului între România şi Guvernul Malaysiei privind asistenţa judiciară reciprocă în materie penală, semnat la Kuala Lumpur la 6 decembrie 2021, trimis cu adresa nr. PL-x 341 din 14 iunie 2022 și înregistrat cu nr. 4c-13/523 din 15 iunie 2022.
Potrivit prevederilor art. 75 din Constituţia României, republicată şi ale art. 91 alin. (8) pct. 1 din Regulamentul Camerei Deputaţilor, republicat, cu modificările și completările ulterioare, Camera  Deputaţilor este primă Cameră sesizată.


Consiliul Legislativ, prin avizul nr.569 din 20 mai 2022, a avizat favorabil proiectul de lege. 

Proiectul de lege are ca obiect de reglementare ratificarea Tratatului între România şi Guvernul Malaysiei privind asistenţa judiciară reciprocă în materie penală, semnat la Kuala Lumpur la 6 decembrie 2021. Tratatul are în vedere facilitarea cooperării dintre autorităţile judiciare române şi cele malaysiene, existând totodată posibilitatea recurgerii şi la alte forme de asistenţă, în măsura în care acestea sunt permise de legislaţia ambelor state. Prin prevederile sale, tratatul reglementează: domeniile în care părţile urmează să îşi acorde asistenţă reciprocă, precum şi domeniile exceptate, localizarea sau identificarea persoanelor şi a obiectelor, efectuarea de comisii rogatorii, inclusiv audierea prin video-conferinţă, autorităţile centrale competente, executarea cererilor de percheziţie, sechestru şi confiscare, transmiterea de documente, materiale de probă şi obiecte. Totodată, sunt prevăzute forma şi conţinutul cererii de asistenţă judiciară, situaţiile în care executarea unei cereri de asistenţă poate fi refuzată şi obligaţia pentru asigurarea confidenţialităţii, restricţii privind folosirea probelor şi informaţiilor în alte scopuri decât cele decurgând din cererea de asistenţă. Comunicarea între autorităţile judiciare române şi cele malaysiene se va realiza prin intermediul autorităţilor centrale desemnate în acest scop.

În conformitate cu prevederile art. 62 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de lege, expunerea de motive, avizul Consiliului Legislativ și Decretul pentru supunerea spre ratificare Parlamentului a Tratatului între România și Guvernul Malaysiei privind asistenţa judiciară reciprocă în materie penală, în ședința din 27 iunie 2022. 


La dezbateri, membrii Comisiei juridice, de disciplină şi imunităţi au fost prezenţi conform listei de prezenţă.

În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să supună plenului Camerei Deputaţilor adoptarea Proiectului de Lege pentru ratificarea Tratatului între România şi Guvernul Malaysiei privind asistenţa judiciară reciprocă în materie penală, semnat la Kuala Lumpur la 6 decembrie 2021.
În raport cu obiectul şi conţinutul reglementării, proiectul de lege face parte din categoria legilor ordinare.
                     PREŞEDINTE,                                            SECRETAR,

        Laura – Cătălina Vicol - Ciorbă                            Ladányi László-Zsolt     
Consilier parlamentar, Paul Şerban

